Gorikaturist

"Gorikaturist" on Eesti animeeritud dokumentaalfilm karikaturist Vello Agorist ehk Gorist.

Filmi sisuline alapealkiri on "Lugu mehest, kes joonistas ennast surnuks".DocPoint Tallinna avab film karikaturist Gorist ERR Kultuur, 04.01.2023.

Filmis on elegantselt ühendatud dokumentaalsed arhiivimaterjalid, Gori karikatuurid ja animatsioon. Gori (1894–1944) fellinilikus maailmas segunevad palagan ja suur poliitika. Film räägib kunstniku ahvatlusest oma annet pillata, kui seda saadab aplaus, ja kohustusest annet teenida ka siis, kui see viib su otse hukatusse.Kultuuriportaal soovitab: Raimo Jõeranna "Gorikaturist" Jupiteris ERR Kultuur, 22.02.2024.

Filmi režissöör, stsenarist ja monteerija on Raimo Jõerand, animatsiooni režissöör Meelis Arulepp, operaator Manfred Vainokivi, helilooja Ardo Ran Varres, helirežissöör Harmo Kallaste, produtsendid Marju Lepp ja Kristel Tõldsepp. Filmi on tootnud koostöös filmistuudiod Filmivabrik ja A Film Eesti.

Film esilinastus 2023. aasta jaanuaris filmifestivali DocPoint avafilmina.

Tunnustus
Raimo Jõerand ja Meelis Arulepp pälvisid selle filmi eest 2023. aastal Eesti Kultuurkapitali audiovisuaalse kunsti sihtkapitali eripreemia.Selgusid Kultuurkapitali aastapreemiate laureaadid Eesti Kultuurkapitali koduleht. 09.02.2024.

Viited

Kategooria:2023. aasta filmid
Kategooria:Eesti filmid